b'\n_START_ARTICLE_\nHanna Haavikko\n_START_PARAGRAPH_\nHanna Karoliina Haavikko (o.s. Ritakallio, s. 6. toukokuuta 1975 Lule\xc3\xa5 Ruotsi) on suomalainen keskimatkan juoksija. Seuratasolla h\xc3\xa4n on edustanut vuodesta 2006 l\xc3\xa4htien Turun Urheiluliittoa ja vuodesta 2008 l\xc3\xa4htien h\xc3\xa4n on vastannut itse omasta valmennuksestaan. Kalevan kisoista Haavikko on saavuttanut pronssia 800 metrin juoksussa vuonna 2001. Lis\xc3\xa4ksi h\xc3\xa4n on saavuttanut viestijuoksun SM-kisoista viisi mitalia 4 x 800 metrin viestijuoksusta; kultaa vuonna 2013, hopeaa vuonna 1995 sek\xc3\xa4 kolme pronssia vuosina 1998, 2004 ja 2005.'